title: A Tanács (EU) 2015/945 határozata (2015. június 15.) a Régiók Bizottsága egy német póttagjának kinevezéséről

text:
               19.6.2015

               HU

               Az Európai Unió Hivatalos Lapja

               L 154/12

         A TANÁCS (EU) 2015/945 HATÁROZATA
   (2015. június 15.)
   a Régiók Bizottsága egy német póttagjának kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a német kormány javaslatára,
   mivel:

               (1)

               A Tanács 2015. január 26-án és 2015. február 5-én elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), illetve (EU) 2015/190 határozatot (2).

               (2)

               Helma OROSZ hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a következő személyt nevezi ki póttagnak a Régiók Bizottságába:

               —

               Marcel PHILIPP, Oberbürgermeister der Stadt Aachen.

         2. cikk
   Ez a határozat az elfogadásának napján lép hatályba.

      Kelt Luxembourgban, 2015. június 15-én.

            a Tanács részéről

            az elnök

         K. GERHARDS

      (1)  HL L 20., 2015.1.27., 42. o.

      (2)  HL L 31., 2015.2.7., 25. o.


title: Az Európai Parlament (EU) 2017/1705 határozata (2017. április 27.) az Európai Munkahelyi Biztonsági és Egészségvédelmi Ügynökség 2015-ös pénzügyi évre szóló költségvetésének végrehajtására vonatkozó mentesítésről)

text:
               29.9.2017

               HU

               Az Európai Unió Hivatalos Lapja

               L 252/295

         AZ EURÓPAI PARLAMENT (EU) 2017/1705 HATÁROZATA
   (2017. április 27.)
   az Európai Munkahelyi Biztonsági és Egészségvédelmi Ügynökség 2015-ös pénzügyi évre szóló költségvetésének végrehajtására vonatkozó mentesítésről)
   AZ EURÓPAI PARLAMENT,

               —

               tekintettel az Európai Munkahelyi Biztonsági és Egészségvédelmi Ügynökség 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Munkahelyi Biztonsági és Egészségvédelmi Ügynökség 2015-ös pénzügyi évre vonatkozó éves beszámolójáról szóló jelentésére (1), az ügynökség válaszával együtt,

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2015-ös pénzügyi évre szóló költségvetés végrehajtása tekintetében az ügynökség számára adandó mentesítésről szóló, 2017. február 21-i tanácsi ajánlásra (05873/2017 – C8-0053/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Munkahelyi Biztonsági és Egészségvédelmi Ügynökség létrehozásáról szóló, 1994. július 18-i 2062/94/EK tanácsi rendeletre (4) és különösen annak 14. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A8-0116/2017),

               1.

               mentesítést ad az Európai Munkahelyi Biztonsági és Egészségvédelmi Ügynökség igazgatója számára az ügynökség 2015-ös pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Munkahelyi Biztonsági és Egészségvédelmi Ügynökség igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 179. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 216., 1994.8.20., 1. o.

      (5)  HL L 328., 2013.12.7., 42. o.


title: 2006/55/EK: A Tanács határozata ( 2006. január 30. ) a Bosznia és Hercegovina európai partnerségében megfogalmazott elvekről, prioritásokról és feltételekről, és a 2004/515/EK határozat hatályon kívül helyezéséről

text:
               7.2.2006

               HU

               Az Európai Unió Hivatalos Lapja

               L 35/19

      A TANÁCS HATÁROZATA

   (2006. január 30.)
   a Bosznia és Hercegovina európai partnerségében megfogalmazott elvekről, prioritásokról és feltételekről, és a 2004/515/EK határozat hatályon kívül helyezéséről
   (2006/55/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a stabilizációs és társulási folyamat keretében európai partnerségek létrehozásáról szóló, 2004. március 22-i 533/2004/EK tanácsi rendeletre (1), és különösen annak 2. cikkére,
   tekintettel a Bizottság javaslatára,
   mivel:

               (1)

               Az Európai Tanács 2003. június 19-20-i thesszaloniki ülésén az európai perspektíva megvalósításának eszközeként jóváhagyta az európai partnerségek bevezetését a nyugat-balkáni országok számára a stabilizációs és társulási folyamat keretében.

               (2)

               A 2004/533/EK rendelet előírja, hogy a Tanács határoz az európai partnerségekre irányadó elvekről, prioritásokról és feltételekről, valamint bármely későbbi kiigazításról.

               (3)

               A Tanács 2004. június 14-én elfogadta az első európai partnerséget Bosznia és Hercegovinával (2). Helyénvaló ezt a partnerséget naprakésszé tenni a további munka érdekében megújított prioritások meghatározása céljából, a Bosznia és Hercegovina által az Európai Unióval való szorosabb integráció érdekében tett előkészületekben elért haladásról szóló 2005-ös jelentés megállapításai alapján.

               (4)

               Az 533/2004/EK rendelet megállapítja, hogy az európai partnerségek ellenőrzése a stabilizációs és társulási folyamat keretében kialakított mechanizmusok révén biztosítva lesz.

               (5)

               Az Európai Unióval való szorosabb integráció előkészítése érdekében Bosznia és Hercegovina ütemtervvel ellátott tervet dolgoz ki, amely tartalmazza azon egyedi intézkedéseket, amelyekkel az európai partnerség prioritásainak kíván eleget tenni.

               (6)

               A 2004/515/EK határozatot ezért hatályon kívül kell helyezni,

         A KÖVETKEZŐKÉPPEN HATÁROZOTT:
   1. cikk
   Az 533/2004/EK rendelet 1. cikkével összhangban a Bosznia és Hercegovinával létrehozott európai partnerség elveit, prioritásait és feltételeit az e határozat elválaszthatatlan részét képező melléklet határozza meg.
   2. cikk
   Az európai partnerség végrehajtását a stabilizációs és társulási folyamat keretében kialakított mechanizmusok – nevezetesen a Bizottság által az elért haladásról benyújtott éves jelentések – révén kell megvizsgálni.
   3. cikk
   A 2004/515/EK határozatot hatályon kívül kell helyezni.
   4. cikk
   E határozat az Európai Unió Hivatalos Lapjában való kihirdetését követő harmadik napon lép hatályba.

      Kelt Brüsszelben, 2006. január 30.

            a Tanács részéről

            az elnök

         U. PLASSNIK

      (1)  HL L 86., 2004.3.24., 1. o.

      (2)  A Tanács 2004. június 14-i 2004/515/EK határozata a Bosznia-Hercegovinával létrehozott európai partnerség elveiről, prioritásairól és feltételeiről (HL L 221., 2004.6.22., 10. o.)#SUP#

      MELLÉKLET
      BOSZNIA ÉS HERCEGOVINA: 2005. ÉVI EURÓPAI PARTNERSÉG
      1.   BEVEZETÉS
      Az Európai Tanács thesszaloniki ülésén jóváhagyta az európai partnerségek bevezetését mint az európai perspektíva megvalósításának eszközét a nyugat-balkáni országok számára a stabilizációs és társulási folyamat keretében.
      Az első európai partnerséget Bosznia és Hercegovinával a Tanács 2004. június 14-én fogadta el. Helyénvaló naprakésszé tenni ezt az első partnerséget a Bosznia és Hercegovina által elért haladásról szóló 2005-ös bizottsági jelentés megállapításai alapján. A második európai partnerség új cselekvési prioritásokat határoz meg. Ezen új prioritásokat az ország sajátos szükségleteihez és felkészültségének adott szintjéhez kell igazítani, és szükség szerint naprakésszé tenni. Az európai partnerség az országnak nyújtandó pénzügyi támogatásokhoz is iránymutatásul szolgál.
      Bosznia és Hercegovinának tervet kell készítenie, amely magában foglalja az európai partnerség prioritásaival kapcsolatos ütemtervet és egyedi intézkedéseket.
      2.   ELVEK
      A nyugat-balkáni országok európai felzárkózásához egészen eljövendő csatlakozásukig a stabilizációs és társulási folyamat nyújt keretet.
      A Bosznia és Hercegovinára vonatkozóan megállapított fő prioritások az országnak az Európai Tanács 1993-as koppenhágai ülésén meghatározott kritériumoknak való megfelelési képességéhez, valamint a stabilizációs és társulási folyamathoz, különösen a Tanács 1997. április 29-i és 1999. június 21 -22-i következtetéseiben megállapított feltételekhez, a 2000. november 24-i zágrábi csúcstalálkozó zárónyilatkozatának tartalmához, valamint a Thesszaloniki Cselekvési Programhoz kapcsolódnak.
      3.   PRIORITÁSOK
      Az ezen európai partnerségben felsorolt prioritásokat azon reális feltételezés alapján választották ki, hogy Bosznia és Hercegovina a következő néhány év során képes azokat teljesíteni, vagy azokkal kapcsolatban érzékelhető mértékben előrelépést elérni. Meg kell különböztetni a rövid távú prioritásokat, amelyek teljesítése egy-két éven belül, illetve a középtávú prioritásokat, amelyek teljesítése három-négy éven belül várható. A prioritások a jogszabályokra és azok végrehajtására egyaránt vonatkoznak.
      Figyelembe véve az összes EU-követelmény teljesítésének jelentős költségeit, valamint ezen követelmények összetettségét egyes területeken, a partnerség e szakaszban nem tartalmazza valamennyi fontos feladatot. A további prioritásokat az ország által elért haladással összhangban a jövőbeli partnerségek fogják tartalmazni.
      A rövid távú prioritások közül a legfontosabbak kijelölésre és a 3.1. szakasz elején csoportosításra kerültek. E fő prioritások sorrendje nem fontosságuk rangsorát jelzi.
      3.1.   RÖVID TÁVÚ PRIORITÁSOK

            Kulcsfontosságú prioritások

                  —

                  Teljes együttműködés a volt Jugoszláviával foglalkozó nemzetközi büntetőtörvényszékkel (ICTY) a szabadlábon tartózkodó vádlottak letartóztatásában.

                  —

                  A rendőrség szerkezetátalakításáról szóló 2005 októberi megállapodás teljes körű végrehajtása. Ennek keretében 2005 decemberére a rendőrségi szerkezetátalakítás végrehajtásáért felelős főigazgatóság létrehozása és a reform végrehajtására vonatkozó cselekvési terv elfogadása, megfelelve az Európai Bizottság által vázolt elveknek, a megállapodásban meghatározott időkeretek között.

                  —

                  A közcélú műsorszolgáltatásról szóló minden szükséges jogszabály elfogadása állami és közigazgatási egységi szinten, és végrehajtásuk megkezdése.

                  —

                  Annak biztosítása, hogy minden állami szintű minisztérium és intézmény elegendő finanszírozásban részesül, működőképes és megfelelően felszerelt, elsősorban helyiség és alkalmazottak tekintetében.

                  —

                  A közigazgatási reformra vonatkozó átfogó cselekvési terv elfogadása és végrehajtásának megkezdése, figyelembe véve a közigazgatás funkcionális és ágazati felülvizsgálatainak eredményeit.

                  —

                  Valódi belső piac meglétének biztosítása Boszniában és Hercegovinában.

            Politikai követelmények

      Demokrácia és jogállamiság
      Kormányzás

                  —

                  Lépések megtétele annak érdekében, hogy Bosznia és Hercegovina parlamenti közgyűlése elegendő technikai forrással és személyzettel rendelkezhessen.

                  —

                  Az állam és a közigazgatási egység közötti együttműködés további fejlesztése és erősítése az állam és a közigazgatási egységek közötti koordinációra szolgáló rendszeres és intézményesített mechanizmusok létrehozásával.

                  —

                  A Bosznia és Hercegovina Legfőbb Számvevő Intézetei által kiadott jelentések kellő nyomon követésének biztosítása, valamint a szabálytalanságok elkövetői elleni megfelelő intézkedések meghozatala.

            Választások

                  —

                  A 2006-os parlamenti választásokra és elnökválasztásra vonatkozó teljes körű szervezési és pénzügyi felelősségvállalás.

                  —

                  A választási jogszabályok Bosznia és Hercegovina elnökségi tagjaira és parlamenti küldötteire vonatkozó módosítása, hogy biztosítsák az emberi jogokról szóló európai egyezménynek, valamint az Európa Tanács csatlakozás utáni kötelezettségvállalásainak történő teljes körű megfelelést.

                  —

                  A szükséges személyzet biztosítása a Választási Bizottság ellenőrzési osztálya számára.

            Közigazgatás

                  —

                  A Közigazgatási Koordinátori Hivatal számára a feladatai ellátásához szükséges emberi és anyagi források biztosítása.

                  —

                  Intézkedések meghozatala a közszolgálati ügynökségek megfelelő működésének biztosítása, valamint a hatékony felvételi eljárások kialakítása és végrehajtása érdekében; a sikeres közigazgatási eljárást követően a köztisztviselők haladéktalan kinevezésének biztosítása, különösen állami szinten.

                  —

                  A közigazgatásra vonatkozó, 2005 májusában elfogadott képzési program végrehajtása.

                  —

                  Az állami ombudsmanról szóló új jogszabály elfogadása és az állami és közigazgatási egységi szinten működő ombusdmani hivatalok egybeolvasztásának biztosítása.

            Igazságszolgáltatási rendszer

                  —

                  Az állami bíróság, az ügyészi hivatal és az Ügyészi és Bírói Főtanács pénzügyi, adminisztratív és személyzeti kérdéseiben teljes körű felelősségvállalás; megfelelő működésük biztosítása.

                  —

                  Előrelépés az elhúzódó bírósági ügyek kezelésének terén.

                  —

                  A fiatalkori bűnözés kezelésére vonatkozó hatékony rendszer létrehozása.

            Korrupcióellenes politika

                  —

                  Részletes cselekvési terv kidolgozása a korrupció ellen a nemzeti korrupcióellenes stratégia alapján.

                  —

                  A korrupcióellenes jogszabályok harmonizálása Boszniában és Hercegovinában.

                  —

                  Az összeférhetetlenségről szóló törvény hatékony végrehajtásának biztosítása.

            Emberi jogok és kisebbségvédelem

                  —

                  A Republika Srpska alkotmányban található, halálbüntetésre vonatkozó utalások törlése.

                  —

                  A Bosznia és Hercegovina által megerősített nemzetközi egyezmények végrehajtása, beleértve a jelentéstételre vonatkozó követelményeket.

                  —

                  Annak biztosítása, hogy az Alkotmánybíróságon belül működő Emberi Jogi Bizottság minden megoldatlan emberi jogi esettel foglalkozzon.

                  —

                  A kisebbségekre vonatkozó jogi keret további tökéletesítése oly módon, hogy az teljes mértékben megfeleljen az Európa Tanács nemzeti kisebbségekről szóló keretegyezménye követelményeinek, és végrehajtásának Bosznia és Hercegovina egészében történő biztosítása.

                  —

                  A Nemzeti Kisebbségek Tanácsa, valamint közigazgatási egységi szinten az ennek megfelelő szervek létrehozása.

                  —

                  A romákra vonatkozó nemzeti stratégia ágazati cselekvési terveinek kialakítása és végrehajtásuk megkezdése a szegénység csökkentésére irányuló átfogó stratégia részeként.

            Regionális kérdések és nemzetközi kötelezettségek

                  —

                  A regionális együttműködés javításának folytatása és a jószomszédi kapcsolatok biztosítása – többek között – a megbékélés támogatása érdekében.

                  —

                  A Horvátországgal és Szerbiával fennálló megoldatlan határkérdések megoldásának elősegítése.

                  —

                  A kétoldalú szabadkereskedelmi megállapodások végrehajtásának jelentős mértékű javítása és a jövőbeni délkelet-európai regionális szabadkereskedelmi megállapodás irányába tett lépések.

                  —

                  Megállapodások kötése és végrehajtása a szomszédos országokkal, beleértve a határokon átnyúló együttműködést, a szervezett bűnözés, a tiltott kereskedelem és a csempészet elleni küzdelmet, az igazságügyi együttműködést, a határellenőrzést, a visszafogadást, a környezetvédelmet, a közlekedést és energiaügyet.

                  —

                  A menekültek visszatérését segítő alap megfelelő finanszírozásának és teljes működőképességének biztosítása. A szarajevói nyilatkozat végrehajtásának elősegítése. A hazatelepülők/menekültek visszatérési folyamatának befejezése és jelentős előrelépés gazdasági és társadalmi integrációjuk terén.

                  —

                  Az Európa Tanács minden fennálló, csatlakozás utáni követelményének megvizsgálása, különösen az oktatás és a választások terén.

            Gazdasági követelmények

                  —

                  A szilárd makrogazdasági környezetet elősegítő szakpolitikák folytatása, valamint különös figyelem fordítása a hitelállomány növekedésére a valutatanács-szabályozás összefüggésében.

                  —

                  Az üzleti nyilvántartásról szóló állami kerettörvény és közigazgatási egységi jogszabályok végrehajtása.

                  —

                  A költségvetési fenntarthatóság munkacsoportja által végzett munka támogatása a valós közkiadás csökkentésének általános céljával.

                  —

                  A belföldi követelések összeegyeztetésének véglegesítése és a belső adósságról szóló állami szintű törvény elfogadása a valamennyi belföldi követelés kifizetéseire vonatkozó iránymutatásul.

                  —

                  A Nemzeti Költségvetési Tanácsról szóló jogszabály elfogadása és az eredményes működését biztosító eljárások kialakítása.

                  —

                  A béralakítási rendszer reformja és rugalmasabbá tétele, különösen a közszektorban.

                  —

                  A gazdasági szakpolitikai tervezési egység intézményesítésére szolgáló előtanulmány elkészítése és végrehajtása.

                  —

                  A vállalatirányításban jelentős előrelépés elérése, többek között a privatizáció folyamatának felgyorsítása és a magánbefektetési alapok szerkezetátalakítása által.

                  —

                  A pénzügyi szerkezetátalakításról szóló törvény meghozatala és végrehajtásának megkezdése.

                  —

                  A kereskedelmi bíróságok megfelelő működésének biztosítása és a bíróságok működésének kialakítása a csődeljárások kezelésében és lefolytatásában.

            Európai előírások

      Belső piac
      Az áruk szabad mozgása

                  —

                  A jelenlegi jogszabályok végrehajtása a szabványok, hitelesítés, metrológia, akkreditáció és megfelelőségértékelés területén; az e jogszabályok által előírt intézmények létrehozása és felszereléssel/személyzettel való ellátása feladataik végrehajtása érdekében. A szabályok és rendeletek közösségi vívmányokkal való összehangolására irányuló erőfeszítések folytatása e területeken, különösen a kedvező kereskedelmi feltételek megteremtése érdekében.

                  —

                  Az új műszaki rendeletekre vonatkozó belső konzultációs és értesítő mechanizmus létrehozása azt megelőzően, hogy azokat a kereskedelemre hatást gyakorló intézkedésekre vonatkozóan elfogadnák.

                  —

                  Az európai szabványok elfogadásának terén elért folyamatos előrelépés biztosítása.

                  —

                  A Piacfelügyeleti Ügynökség létrehozása és annak biztosítása, hogy képes legyen feladatai ellátására. Olyan piacfelügyeleti struktúra létrehozására irányuló lépések folytatása, amely a közösségi vívmányoknak az áruk szabad mozgására vonatkozó követelményeire ad választ.

            Személyek, szolgáltatások szabad mozgása és a letelepedési jog

                  —

                  Bosznia és Hercegovina Biztosítási Ügynökségének létrehozása és annak biztosítása, hogy teljes mértékben működőképessé váljon.

                  —

                  A banki felügyelet állami szintre helyezése és a felügyeleti hatóság hatékony működésének biztosítása.

                  —

                  Felsőoktatásról szóló állami szintű jogszabály elfogadása, ezáltal biztosítva a bolognai folyamat és a felsőoktatási képesítések elismeréséről szóló lisszaboni egyezmény főbb elemeinek végrehajtását.

            Vámok és adózás

                  —

                  A vámjogszabályok és eljárások további összehangolása a közösségi vívmányokkal.

                  —

                  Annak biztosítása, hogy a vámszabad területekre vonatkozó jogi keret összeegyeztethető az EU előírásaival, valamint a vámszabad területek megfelelő ellenőrzésének biztosítása.

                  —

                  A származási szabályok megfelelő végrehajtásához szükséges valamennyi lépés megtétele.

                  —

                  A vámérték-megállapítási szabályok végrehajtása, összhangban a nemzetközi előírásokkal és gyakorlatokkal.

                  —

                  A közigazgatási kapacitás növelése a vámjogszabályok végrehajtása, továbbá a korrupció, a határokon átnyúló bűnözés és az adócsalás elleni küzdelem érdekében.

                  —

                  A Közvetett Adózásért felelős Hatóság megfelelő működésének biztosítása.

                  —

                  A hozzáadottérték-adóról szóló törvény teljes körű végrehajtása és érvényre juttatása, és az adójogszabályok további közelítése a közösségi vívmányokhoz.

                  —

                  Az üzleti adózás magatartási kódexének elvei melletti elkötelezettség és annak biztosítása, hogy az új adóintézkedések összhangban legyenek ezekkel az elvekkel.

            Verseny

                  —

                  A Versenytanács kapacitásának növelése annak érdekében, hogy képes legyen feladatai teljes körű végrehajtására a vonatkozó szabályok végrehajtása és a versenypolitika támogatása tekintetében.

                  —

                  A versenyről és az állami támogatásról szóló szükséges jogszabályok elfogadása, és a már meglévő jogszabályok összehangolása az EU versenyre és állami támogatásra vonatkozó szabályaival.

            Közbeszerzés

                  —

                  A közbeszerzésről szóló jogszabályok megfelelő végrehajtásának biztosítása, beleértve a Közbeszerzési Ügynökség és a Közbeszerzési Felülvizsgálati Szerv létrehozását, személyzettel és pénzeszközökkel való ellátását.

            Szellemi tulajdonjogok

                  —

                  A jelenlegi jogi keret végrehajtása és érvényre juttatása, elsősorban a szellemi tulajdonnal foglalkozó intézet megfelelő működésének biztosításával.

            Statisztika

                  —

                  A közigazgatási egységek közötti megállapodás elfogadása és végrehajtásának megkezdése a statisztikai rendszerben, Bosznia és Hercegovina központi statisztikai ügynöksége munkájának javítása érdekében.

            Ágazati politikák
      Az ipar és a kis- és középvállalkozások (KKV-k)

                  —

                  A jelenleg javasolt állami szintű KKV-stratégia további késlekedés nélküli elfogadása és az elsőbbségi intézkedések végrehajtásának megkezdése.

                  —

                  Megbízható és átfogó iparpolitika kialakítása.

            Mezőgazdaság és halászat

                  —

                  Állami szinten átfogó mezőgazdasági stratégia kialakítása a 2004 novemberi funkcionális felülvizsgálati ajánlások alapján és a végrehajtásához szükséges jogi keret biztosítása.

                  —

                  A jogalkotásnak az EU állat-és növényegészségügyre vonatkozó közösségi vívmányaival való összehangolásának folytatása.

                  —

                  Az Állami Élelmiszerbiztonsági Ügynökség létrehozása és működőképessé tétele. A Növényegészségügyi Ügynökség működőképessé tétele.

                  —

                  Az állat-és növényegészségügyi ágazat laboratóriumainak bővítése és felügyeleti kapacitásuk erősítése, referencialaboratórium létrehozása és mintavételi eljárások kialakítása az EU követelményeivel összhangban.

                  —

                  A szarvasmarhafélék EU-konform állatazonosításának ás nyilvántartásának befejezése.

                  —

                  A mezőgazdasági statisztikai adatok gyűjtésének és feldolgozásának megerősítése az uniós előírásokkal és módszerekkel összhangban.

            Környezetvédelem

                  —

                  Állami környezetvédelmi törvény elfogadása az országos, harmonizált környezetvédelem keretének kialakítása céljából.

                  —

                  Az Állami Környezetvédelmi Ügynökség létrehozása és megfelelő működésének biztosítása.

            Energia

                  —

                  Az Energiaközösséget létrehozó szerződés keretében tett kötelezettségvállalások végrehajtásának megkezdése.

                  —

                  Átfogó energiaügyi stratégia kialakítása; az energiaágazat reformjának és liberalizációjának folytatása.

                  —

                  Annak biztosítása, hogy mind a független rendszerirányító, mind az energiaszállító vállalat egységes állami szintű vállalatként gyors ütemben teljes mértékben működőképessé váljon.

            Közlekedéspolitika

                  —

                  A vasútról szóló állami törvény végrehajtása.

                  —

                  A légiközlekedési jogszabályok közösségi vívmányokkal történő összehangolásának folytatása, figyelembe véve az Európai Közös Légteret.

            Információs társadalom és média

                  —

                  Az Információs Társadalmi Ügynökségről szóló törvény elfogadása és az ügynökség létrehozása.

                  —

                  A verseny támogatása céljából a távközlési piacok további liberalizációja és a hatályos jogszabályok hatékony végrehajtásának biztosítása a szabályozó hatóság által.

                  —

                  A szabályozó hatóság szerepének és adminisztratív kapacitásának további erősítése.

            Pénzügyi ellenőrzés

                  —

                  A nyilvános belső pénzügyi ellenőrzés stratégiájának kialakítása.

            Igazságügy, szabadság és biztonság
      Vízum, határellenőrzés, menedékjog és bevándorlás

                  —

                  A Nemzetbiztonsági Minisztériumon belül működő menedékjogi és bevándorlási ágazatok személyzettel való megfelelő ellátottságának biztosítása.

                  —

                  A külföldiek mozgásáról és tartózkodásáról szóló 2003-as törvény végrehajtása. Annak biztosítása, hogy e törvény bármilyen módosítása összhangban legyen a közösségi vívmányokkal és a nemzetközi előírásokkal, és a hatályos szabályozáshoz képest hozzáadott értéket képviseljen.

                  —

                  A határon kiállított vízumok számának további csökkentése.

                  —

                  A határellenőrzés területén minden nemzetközi és regionális kötelezettség végrehajtása.

            Pénzmosás

                  —

                  A Pénzügyi Hírszerző Egység személyzettel való teljes körű ellátása.

                  —

                  A Pénzügyi Hírszerző Egység és az Állami Nyomozó és Védelmi Ügynökség bűnügyi nyomozó osztálya közötti együttműködés további erősítése.

                  —

                  A pénzmosás elleni jogszabályok megfelelő végrehajtásának és érvényre juttatásának biztosítása és a jogszabályok további tökéletesítése.

                  —

                  A vonatkozó nemzetközi egyezmények betartása.

            Kábítószerek

                  —

                  Az EU előírásainak megfelelő állami szintű kábítószer-ellenes politika kialakítása.

                  —

                  A kábítószerekkel való visszaélés és előanyagaikkal való kereskedelem megelőzéséről szóló jogszabály elfogadása.

            Rendőrség

                  —

                  Az Állami Nyomozó és Védelmi Ügynökség további megerősítése, elsősorban az alkalmazottak teljes létszámú felvételének befejezése által.

            A szervezett bűnözés és terrorizmus elleni küzdelem

                  —

                  Az embercsempészet elleni küzdelemre irányuló nemzeti cselekvési terv megfelelő végrehajtásának biztosítása.

                  —

                  Az embercsempészet áldozatainak védelmére és a tanúvédelmi jogszabály megfelelő végrehajtására szolgáló kiegészítő intézkedések meghozatala.

                  —

                  Az Állami Nyomozó és Védelmi Ügynökség kapacitásának erősítése a terrorizmus elleni küzdelem területén; a nemzetközi együttműködés megerősítése e téren, beleértve a nemzetközi egyezmények megfelelő végrehajtását.

                  —

                  A személyes adatok védelméről szóló törvény elfogadása és az Adatvédelmi Ügynökség létrehozása.

            3.2.   KÖZÉPTÁVÚ PRIORITÁSOK

            Politikai követelmények

         Kormányzás

                  —

                  A politikaformálás és döntéshozatal terén a teljes körű nemzeti felelősségvállalást illetően további előrehaladás biztosítása.

         Közigazgatás

                  —

                  A közigazgatás reformjára irányuló átfogó cselekvési terv végrehajtása.

                  —

                  Képzési kapacitás kiépítése köztisztviselők számára Bosznia és Hercegovinában és a politikaformálási és koordinálási kapacitások javításának folytatása.

                  —

                  A közösségi vívmányokkal való fokozatos jogharmonizációs kapacitás növelése, valamint Bosznia és Hercegovina szerepének további kiterjesztése a támogatás programozásában és végrehajtásában a közösségi támogatás decentralizációjára való felkészítés céljából.

         Rendőrségi reform

                  —

                  A rendőrségi szerkezetátalakításra vonatkozó cselekvési terv végrehajtása.

         Igazságszolgáltatási rendszer

                  —

                  A bírói testület megfelelő képzésének biztosítása, különösen az emberi jogi jogszabályokat és a jövőbeni stabilizációs és társulási megállapodás végrehajtásával kapcsolatos kérdéseket illetően.

                  —

                  Annak biztosítása, hogy valamennyi bíróság rendelkezik a szükséges műszaki felszereléssel és pénzügyi eszközzel a hatékony és megfelelő igazságszolgáltatás érdekében.

         Korrupcióellenes politika

                  —

                  A korrupció elleni cselekvési terv és a Korrupció Ellenes Államok Csoportja (GRECO) ajánlásainak végrehajtása.

                  —

                  Annak biztosítása, hogy a korrupcióról szóló nemzetközi egyezményeket megfelelően hajtják végre és ténylegesen csökkentik a korrupciót.

         Emberi jogok és kisebbségvédelem

                  —

                  A nemzeti jogalkotás és az emberi jogokról szóló európai egyezmény teljes körű megfelelésének biztosítása.

                  —

                  A kisebbségek védelmének biztosítása az európai és nemzetközi előírásokkal összhangban.

                  —

                  A romákra vonatkozó nemzeti stratégia és ágazati cselekvési tervei végrehajtása.

            Gazdasági követelmények

                  —

                  A folyamatos makrogazdasági stabilitás biztosítása és a külföldi számlák fenntarthatóságának megerősítésére irányuló munka.

                  —

                  A közkiadások mint a GDP százalékának csökkentésére irányuló további erőfeszítések.

                  —

                  Az üzleti környezet és a vállalatirányítás javításának folytatása, valamint a vállalati szektor, beleértve a közüzemeket, szerkezetátalakításának folytatása.

                  —

                  A költségvetési és gazdaságpolitikák koordinációja megerősítésének folytatása.

                  —

                  A Közvetett Adózásért felelős Ügynökségen belüli gazdaságpolitikai tervező egység megfelelő működésének biztosítása.

                  —

                  Átfogó, összevont éves kormányzati beszámolók készítése.

                  —

                  A költségvetés előkészítésére, végrehajtására és elszámoltathatóságára vonatkozó eljárások megerősítése.

                  —

                  A munkanélküliség, különösen a hosszú távú munkanélküliség csökkentését célzó szakpolitikák végrehajtása.

                  —

                  A munkaközvetítő ügynökségek országos koordinálásának javítása, és erőfeszítések a munkaerőpiac széttöredezettségének csökkentésére.

                  —

                  Megfelelő ráfordításokkal javítani kell az oktatási rendszert, beleértve az alapfokú oktatást, valamint korszerű szakoktatási és szakképzési rendszert kell felállítani. Az oktatási rendszer széttöredezettségéből és a különféle szervezeti szintek közötti feladatok átfedéséből eredő problémák kezelése. A politikaformálás és a stratégiai tervezés megerősítése az oktatás minőségének javítása érdekében.

                  —

                  A WTO szabályainak és kötelezettségeinek való megfelelés érdekében a szükséges reformok folytatása a WTO-hoz való csatlakozás folyamatának felgyorsítása céljából.

            Európai előírások

      Belső piac és kereskedelem
      Az áruk szabad mozgása

                  —

                  A szabványok, hitelesítés, metrológia, akkreditáció és megfelelőségértékelés területein a jogszabályok összehangolása a közösségi vívmányokkal, továbbá az új és globális megközelítésre, valamint a régi megközelítésre vonatkozó irányelvek átültetése.

            Vámok és adózás

                  —

                  A vám- és adójogszabályok közösségi vívmányokhoz történő folyamatos közelítésének biztosítása, e jogszabályok végrehajtásához a közigazgatási kapacitás további növelése, valamint a korrupció, a határokon átnyúló bűnözés és az adócsalás elleni küzdelem.

                  —

                  Az átláthatóság és az információcsere javítása az EU-val az adókikerülés vagy adókijátszás elkerülésére szolgáló intézkedések végrehajtásának elősegítése céljából.

            Verseny

                  —

                  Az állami támogatásról szóló jogszabályok végrehajtása.

                  —

                  Átfogó állami támogatási jegyzék készítése.

            Közbeszerzés

                  —

                  Annak biztosítása, hogy Bosznia és Hercegovina közbeszerzési jogi kerete összeegyeztethető a közösségi vívmányokkal, és a közbeszerzési eljárásokat megfelelően hajtják végre.

            Statisztika

                  —

                  Megbízható gazdasági statisztika kialakítása és intézményi kapacitás kiépítése annak érdekében, hogy az európai előírásokkal harmonizált statisztikai alapadatokat lehessen előállítani és kiadni, különösen a nemzeti számlák, munkaügyi statisztika és üzleti statisztika területén.

            Ágazati politikák
      Az ipar és a kis- és középvállalkozások (KKV-k)

                  —

                  A KKV-kre vonatkozó stratégia végrehajtása.

                  —

                  Az iparpolitika végrehajtásának biztosítása.

                  —

                  Integrált kutatáspolitika kialakításának és alkalmazásának megkezdése.

            Mezőgazdaság és halászat

                  —

                  Az átfogó mezőgazdasági stratégia végrehajtása állami szinten.

                  —

                  Intézkedés megkezdése a juh-és kecskefélék azonosítása és mozgásuk nyilvántartása érdekében.

                  —

                  Élelmiszer-feldolgozó létesítmények korszerűsítését célzó program készítése az EU-követelmények teljesítése céljából.

                  —

                  Intézkedések meghozatala a belföldi növénytermesztés hatékony ellenőrzésének biztosítása céljából, különös tekintettel azokra a termékekre, amelyekre EU-specifikus követelmények vonatkoznak.

            Környezetvédelem

                  —

                  A környezetvédelemben érintett intézmények közigazgatási kapacitásának további erősítése, különösen állami szinten, valamint a már átültetett jogszabályok végrehajtásának biztosítása.

                  —

                  Működő környezeti ellenőrző rendszer meglétének biztosítása.

            Közlekedéspolitika

                  —

                  A vasúti ágazat szerkezetátalakításának és liberalizálásának folytatása.

                  —

                  A jogszabályoknak a közlekedésre vonatkozó közösségi vívmányokhoz való fokozatos közelítésének biztosítása, különösen a műszaki és biztonsági szabványokat, szociális normákat és piacliberalizációt illetően.

                  —

                  A délkelet-európai regionális közlekedési főhálózatról szóló egyetértési nyilatkozat végrehajtása, beleértve a Közlekedési Megfigyelő Állomást.

            Energia

                  —

                  A közigazgatási egységeknek az energiaágazat szerkezetátalakítására irányuló cselekvési tervei végrehajtása.

                  —

                  Az állami és közigazgatási egységi energiaszabályozó hatóságok egységesítése.

                  —

                  A gázágazattal kapcsolatban tényleges előrehaladást célzó lépések megtétele, többek között a gázstratégia kidolgozásával, rendszerüzemeltető és -szabályozó létrehozásával, valamint a belső gázpiac fejlesztésével.

            Információs társadalom és média

                  —

                  A közcélú műsorszolgáltatásról szóló jogszabály végrehajtása és a közcélú műsorszolgáltatási ágazat szerkezeti reformjának befejezése.

                  —

                  A jogszabályok összehangolása az EU elektronikus kommunikációra és szolgáltatásokra vonatkozó szabályozási keretével, valamint a végrehajtás biztosítása.

                  —

                  Összehangolás a határokon átnyúló televíziózás európai egyezménnyel és a „televízió határok nélkül” irányelvvel.

            Pénzügyi ellenőrzés

                  —

                  A decentralizált irányítás elszámoltathatósága és a funkcionálisan független belső ellenőrzés elveinek kialakítása és végrehajtása, összhangban a nemzetközileg elfogadott előírásokkal és az EU legjobb gyakorlatával.

                  —

                  A Legfőbb Számvevő Intézet működési kapacitásának és funkcionális, valamint pénzügyi függetlenségének megerősítése.

                  —

                  Az EU pénzügyi érdekei hatékony védelmének biztosítása érdekében eljárások és adminisztratív kapacitások kialakítása.

            Igazságosság, szabadság és biztonság
      Vízum, határellenőrzés, menedékjog és bevándorlás

                  —

                  Az integrált határellenőrzési stratégia teljes körű végrehajtása és hatékony határellenőrzés megvalósítása.

                  —

                  Teljes tulajdoni felelősségvállalás a fogadóközpontok működése tekintetében.

            Pénzmosás

                  —

                  A pénzmosás tekintetében a végrehajtási hitelesség folyamatos javításának biztosítása.

            Kábítószerek

                  —

                  Annak biztosítása, hogy a büntetés-végrehajtási szervek megfelelően fel vannak szerelve a kábítószer-kereskedelem elleni küzdelemhez, valamint az ügynökségek közötti és a nemzetközi együttműködés további erősítése; érzékelhető eredmények elérése e területen.

                  —

                  A kábítószerekkel foglalkozó állami szintű hivatal felállítása.

            A szervezett bűnözés és terrorizmus elleni küzdelem

                  —

                  A szervezett bűnözés elleni cselekvési tervben szereplő valamennyi intézkedés teljes körű végrehajtásának biztosítása.

            4.   PROGRAMOZÁS
      A stabilizációs és társulási folyamat értelmében a nyugat-balkáni országok számára odaítélt közösségi támogatást a meglévő pénzügyi eszközök keretén belül, különösen az Albániának, Bosznia és Hercegovinának, Horvátországnak, a Jugoszláv Szövetségi Köztársaságnak és Macedónia Volt Jugoszláv Köztársaságnak nyújtandó támogatásról szóló, 2000 december5-i 2666/2000/EK tanácsi rendeleten (1) keresztül nyújtják. Ennek megfelelően e határozatnak nincsenek pénzügyi vonzatai. Bosznia és Hercegovina hozzáférhet a több országra kiterjedő és horizontális programokból származó támogatáshoz.
      5.   FELTÉTELRENDSZER
      A stabilizációs és társulási folyamat részeként a nyugat-balkáni országok számára nyújtandó közösségi támogatás a koppenhágai politikai kritériumoknak való megfelelésben és különösen az ezen európai partnerség egyes prioritásainak való megfelelésben elért további előrelépés függvénye. Ezen általános feltételek tiszteletben tartásának elmulasztása esetén a Tanács a 2666/2000/EK rendelet 5. cikke alapján megteheti a megfelelő intézkedéseket. A közösségi támogatásra a Tanács 1997. április 29-i és 1999. június 21-22-i következtetéseiben meghatározott feltételek is vonatkoznak, különösen a kedvezményezettek arra vonatkozó kötelezettségvállalását illetően, hogy demokratikus, gazdasági és intézményi reformokat hajtanak végre.
      6.   MONITORING
      Az európai partnerség végrehajtását a stabilizációs és társulási folyamat keretében kialakított mechanizmusok – nevezetesen a Bizottság éves jelentései – révén kell megvizsgálni.

         (1)  HL L 306., 2000.12.7., 1. o. A legutóbb a(z) 2112/2005/EK rendelettel (HL L 344., 2005.12.27., 23. o.) módosított rendelet.


title: 2004/492/EK:A Tanács határozata (2004. május 5.) az Európai Közösségek Bizottsága tagjainak kinevezéséről

text:
               15.5.2004

               HU

               Az Európai Unió Hivatalos Lapja

               L 180/29

      A TANÁCS HATÁROZATA

   (2004. május 5.)
   az Európai Közösségek Bizottsága tagjainak kinevezéséről
   (2004/492/EK)
   AZ EURÓPAI UNIÓ TANÁCSA,
   tekintettel a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, valamint az Európai Unió alapját képező szerződések kiigazításairól szóló okmányra, különösen annak 45. cikke (2) bekezdésének a) és b) pontjára,
   a Bizottság elnökével történő közös megegyezéssel,
   mivel:

         A KÖVETKEZŐKÉPPEN HATÁROZOTT:
   1. cikk
   A 2004. május 1. és 2004. október 31. közötti időtartamra a Bizottság tagjaivá a következő személyeket nevezik ki:

               M. Pavel TELIČKA

               M. Siim KALLAS

               M. Marcos KYPRIANOU

               Mme Sandra KALNIETE

               Mme Dalia GRYBAUSKAITÉ

               M. Péter BALÁZS

               M. Joe BORG

               Mme Danuta HÜBNER

               M. Janez POTOČNIK

               M. Jan FIGEĽ

         2. cikk
   E határozat az Európai Unió Hivatalos Lapjában történő kihirdetése napján lép hatályba, és azt 2004. május 1-jétől kell alkalmazni.
   3. cikk
   E határozatot ki kell hirdetni az Európai Unió Hivatalos Lapjában.

      Kelt Brüsszelben, 2004. május 5-én.

            a Tanács részéről

            az elnök

         B. COWEN


title: 2013/580/EU: Az Európai Parlament határozata ( 2013. április 17. ) az Európai Biztosítás- és Foglalkoztatóinyugdíj-hatóság 2011-es pénzügyi évre szóló költségvetésének végrehajtására vonatkozó mentesítésről

text:
               16.11.2013

               HU

               Az Európai Unió Hivatalos Lapja

               L 308/241

      AZ EURÓPAI PARLAMENT HATÁROZATA

   (2013. április 17.)
   az Európai Biztosítás- és Foglalkoztatóinyugdíj-hatóság 2011-es pénzügyi évre szóló költségvetésének végrehajtására vonatkozó mentesítésről
   (2013/580/EU)
   AZ EURÓPAI PARLAMENT,

               —

               tekintettel az Európai Biztosítás- és Foglalkoztatóinyugdíj-hatóság (EIOPA) 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Biztosítás- és Foglalkoztatóinyugdíj-hatóság 2011-es pénzügyi évre vonatkozó éves beszámolójáról szóló jelentésére, a hatóság válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7-0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről szóló, 2010. november 24-i 1094/2010/EU európai parlamenti és tanácsi rendeletre (4) és különösen annak 64. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére, valamint a Gazdasági és Monetáris Bizottság véleményére (A7-0114/2013),

               1.

               mentesítést ad az Európai Biztosítás- és Foglalkoztatóinyugdíj-hatóság ügyvezető igazgatója számára a hatóság 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Biztosítás- és Foglalkoztatóinyugdíj-hatóság igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 104. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 331., 2010.12.15., 48. o.

      (5)  HL L 357., 2002.12.31., 72. o.

         AZ EURÓPAI PARLAMENT ÁLLÁSFOGLALÁSA

      (2013. április 17.)
      az Európai Biztosítás- és Foglalkoztatóinyugdíj-hatóság 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Biztosítás- és Foglalkoztatóinyugdíj-hatóság (EIOPA) 2011-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Biztosítás- és Foglalkoztatóinyugdíj-hatóság 2011-es pénzügyi évre vonatkozó éves beszámolójáról szóló jelentésére, a hatóság válaszaival együtt (1),

                  —

                  tekintettel a Tanács 2013. február 12-i ajánlására (05753/2013 – C7-0041/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről szóló, 2010. november 24-i 1094/2010/EU európai parlamenti és tanácsi rendeletre (4) és különösen annak 64. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére, valamint a Gazdasági és Monetáris Bizottság véleményére (A7-0114/2013),

                  A.

                  mivel a Számvevőszék megállapította, hogy kellő mértékben megbizonyosodott arról, hogy az Európai Biztosítás- és Foglalkoztatóinyugdíj-hatóság (továbbiakban: hatóság) 2011-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel a frankfurti székhelyű, újonnan létrehozott ügynökség az 1094/2010/EU rendelettel alakult meg, független hatóságként pedig hivatalosan 2011. január 1-jén kezdte meg működését;

                  C.

                  mivel a hatóság tekintetében figyelembe kell venni elődszervezetéből, az európai biztosítás- és foglalkoztatóinyugdíj-felügyeletek bizottságából (CEIOPS) való jogi átalakulást, valamint azt, hogy a hatóság az új megbízatásán kívül átvette a CEIOPS összes meglévő és folyamatban lévő feladatát és kötelezettségét (a CEIOPS összes eszköze, kötelezettsége és függőben lévő tevékenysége automatikusan az újonnan létrehozott hatósághoz került);

                  D.

                  mivel a hatóság a Pénzügyi Felügyeletek Európai Rendszerének (ESFS) szerves részét képezi, és a vegyes bizottságon belül szorosan együttműködik testvérszerveivel, azaz az Európai Bankhatósággal és az Európai Értékpapír-piaci Hatósággal, valamint az Európai Rendszerkockázati Testülettel (ERKT);

                  E.

                  mivel a hatóság teljes költségvetése 2011-ben 10 667 000 EUR-t tett ki;

                  F.

                  mivel az alapító rendeletével (6) összhangban a 2011-es költségvetés 55 %-át a tagállamok és az Európai Szabadkereskedelmi Társulás (EFTA) államainak hozzájárulása fedezte, 45 %-át pedig az Unió költségvetése;

                  G.

                  mivel 2011 végén a hatóság 2 804 969,81 EUR-s (7) pozitív költségvetési eredményt jegyzett – 2 437,59 EUR-nak megfelelő árfolyam-különbözet levonását követően –, amit a Bizottság felé fennálló kötelezettségként könyvelt el az elszámolásában;

         Költségvetési és pénzgazdálkodás

                  1.

                  a költségvetési jelentés (8) alapján nyugtázza, hogy az Unió kezdeti hozzájárulása a hatóság költségvetéséhez 2011-ben 4 267 000 EUR-t tett ki; megjegyzi, hogy ez volt a hatóság működésének első éve;

                  2.

                  az éves beszámoló alapján nyugtázza, hogy a hatóság teljes költségvetése 2011-ben 10 667 000 EUR-t tett ki; megállapítja továbbá, hogy a teljes költségvetési bevétel 9 387 070,78 EUR (ebből 5 120 035,36 EUR a tagállami hozzájárulásokból származó, 2011-ben befizetett összeg 80 %-a);

                  3.

                  az éves beszámoló alapján nyugtázza, hogy a tagállami felügyeleti hatóságok hozzájárulása 6 400 200 EUR volt, a ténylegesen befizetett hozzájárulás pedig 5 120 035,36 EUR; felkéri a tagállamokat, hogy tájékoztassák a mentesítésért felelős hatóságot arról, hogy a hozzájárulások miért csak az eredetileg előirányzott összeg 80 %-át érték el; felkéri a tagállamokat, hogy a jövőben, amikor a hatóság kialakítása már lezárult, a teljes hozzájárulásukat fizessék be, máskülönben fennállhat annak a veszélye, hogy a hatóság nem lesz képes megfelelően ellátni a számára meghatározott feladatokat;

                  4.

                  aggodalommal jegyzi meg, hogy a költségvetési rendelet rendelkezései nem igazodnak teljes mértékben a hatóság finanszírozási tervéhez, mivel a költségvetés 55 %-át a tagállamok és az EFTA-államok hozzájárulásaiból finanszírozzák; úgy véli, hogy e kérdéssel legkésőbb a költségvetési rendelet ügynökségek tekintetében történő, következő felülvizsgálata során foglalkozni kellene, és felhívja a Bizottságot, hogy értékelje a helyzetet, és készítsen jelentést a mentesítésért felelős hatóság számára;

                  5.

                  kéri a Bizottságot, hogy az ügynökségek tevékenységének és finanszírozási rendszerének a Bizottság általi következő, legkésőbb 2014. január 2-án előterjesztendő felülvizsgálata során térképezze fel az ügynökség hosszú távú, fenntartható és az ügynökség függetlenségét biztosító finanszírozásának lehetséges új módozatait;

                  6.

                  kéri a Bizottságot, hogy mérlegelje egy olyan javaslat előterjesztésének lehetőségét, amely biztosítja, hogy a három európai felügyeleti hatóság költségvetését teljes egészében az uniós költségvetésből finanszírozzák;

                  7.

                  az éves beszámoló alapján megállapítja, hogy 2011-ben a hatóság elsősorban a megalakulására és tevékenységeinek kiszélesítésére összpontosított;

                  8.

                  hangsúlyozza annak jelentőségét, hogy a rendelkezésre álló költségvetés és álláshelyek megfelelően igazodjanak a hatóságra ruházott feladatokhoz, mivel az aránytalanság a személyzeti állomány kiegyensúlyozatlan feltöltését eredményezheti a hatóság saját alkalmazottainak felvétele és nemzeti szakértők bevonása tekintetében; aggodalmának ad hangot amiatt, hogy a Bizottság – erre utaló egyértelmű jelzés nélkül – módosította a hatóság által javasolt létszámtervet; sürgeti a Bizottságot, hogy teljes mértékben átlátható módon járjon el ebben a kérdésben és egyéb ügyekben;

                  9.

                  tudomásul veszi az IMF uniós pénzügyi ágazatra vonatkozó, 2012. decemberi értékelésének előzetes következtetéseiben felvetett aggályokat, mely következtetésekben az a javaslat fogalmazódik meg, hogy az európai felügyeleti hatóságok erőforrásait és hatásköreit a feladataik sikeres ellátásához szükséges mértékben növelni kell, egyidejűleg fokozva működési függetlenségüket;

                  10.

                  az éves beszámoló alapján nyugtázza, hogy 2011. január 10-én, a hatóság alakuló ülésén az igazgatótanács elfogadta az alapvető pénzügyi szabályokat és a hatóság saját pénzügyi szabályzatát, annak érdekében, hogy az EIOPA el tudja látni európai hatóságként fennálló feladatait;

         Számviteli rendszer

                  11.

                  az éves beszámoló (9) alapján nyugtázza, hogy a hatóság által 2011 elején elfogadott standard és általános költségvetési szerkezetet a hatóság tényleges igényeihez kellett igazítani;

                  12.

                  az éves beszámoló alapján nyugtázza, hogy 2011 április 19-én a hatóság bevezette a Bizottság által a költségvetési számvitel tekintetében alkalmazott, eredményszemléletű számvitelt (ABAC); megállapítja továbbá, hogy a 2011. január 1. és április 19. közötti átmeneti időszakban a hatóság Excel-táblázatokon alapuló eszközt használt költségvetési számvitelre, az átállás idején pedig jelentést készítettek a kötelezettségvállasokról és a kifizetésekről, amit feltöltöttek az ABAC-ba;

                  13.

                  nyugtázza, hogy az ABAC bevezetése előtt végrehajtott kifizetések csak az átmenetileg alkalmazott rendszerben vannak rögzítve, az ABAC-ban nem; nyugtázza, hogy minden alkalommal, amikor az ABAC-ból kinyernek egy jelentést a költségvetés felhasználásáról és végrehajtásáról, manuálisan hozzáadják a tételeket egy Excel-táblázathoz, annak érdekében, hogy az egész pénzügyi évre vetítve egyértelműen kimutassák az eredeti költségvetést és a kötelezettségvállalások és kifizetések felhasználását;

                  14.

                  az éves beszámoló alapján megállapítja, hogy 2012-től kezdve az összes pénzügyi tranzakciót teljes körűen az ABAC-ban rögzítik;

                  15.

                  az éves beszámoló alapján nyugtázza, hogy az általános számvitel tekintetében 2011. április 19-én a hatóság bevezette az SAP-t, amely közvetlenül kapcsolódik az ABAC-hoz, és amelyet a Bizottság is használ; megállapítja továbbá, hogy eddig a hatóság a CEIOPS által bevezetett SAGE rendszerben (10) végezte a számvitelt, és hogy a 2011. április 19-i átálláskor mérleget készítettek;

                  16.

                  nyugtázza, hogy 2011 szeptemberében a hatóság bevezette a Bizottság eszköz-nyilvántartási rendszerét (ABAC Assets), az egyes tárgyi eszközök fizikai nyomon követése érdekében (az ABAC Assets beépül a hatóság számviteli rendszerébe);

                  17.

                  örömmel látja, hogy a külső ellenőr, a Deloitte Consulting validálta a hatóság számviteli rendszerét (11); nyugtázza, hogy a hatóság számviteli rendszerét 2012 októberében felülvizsgálták;

                  18.

                  a Deloitte jelentése alapján nyugtázza, hogy a megfelelés validálására vonatkozóan elvégzett eljárások alapján a hatóság számviteli rendszere általánosságban véve megfelel a Bizottság (Költségvetési Főigazgatóság) által meghatározott kritériumoknak;

                  19.

                  a Deloitte jelentése alapján nyugtázza, hogy számos olyan terület került meghatározásra (azzal kapcsolatosan, hogy az ABAC tekintetében a hatóság felhasználói hozzáférési jogai nem igazodnak a jelenlegi felelősségi körökhöz, továbbá a felhasználói hozzáférés kezelésére vonatkozó eljárásokat és az ABAC képzéshez kapcsolódó aspektusait illetően), ahol előrelépést kell elérni, és hogy ezekkel a hatóság 2013-ban fog foglalkozni; megállapítja továbbá, hogy az említett javítandó elemek nem gyakorolnak jelentős hatást a megfelelés általánosan megállapított szintjére;

         A költségvetés végrehajtása

                  20.

                  az éves beszámoló alapján megállapítja, hogy a hatóság 2011-ben a kötelezettségvállalások tekintetében 61,68 %-os, a kifizetések tekintetében pedig 58,84 %-os költségvetés-végrehajtási arányt rögzített;

                  21.

                  megállapítja, hogy a kötelezettségvállalási előirányzatok végrehajtásának aránya az I. cím („Személyzeti kiadások”) esetében 92,79 %-ot tett ki, ami a végrehajtási arány alakulásának fő mozgatórugója; megállapítja továbbá, hogy a költségvetés magas végrehajtási aránya az I. címben – különösképpen a hatóság működésének első évében – a hatóság személyzeti igényei és célkitűzései közötti kapcsolatot tükrözi, és megerősíti a 2012-es és 2013-as személyzeti igények megalapozottságát;

                  22.

                  az éves beszámoló alapján nyugtázza, hogy a költségvetés magas végrehajtási arányának fő mozgatórugója 2011-ben a létszámterv 100 %-os megvalósítása volt;

                  23.

                  az éves beszámoló alapján kiemeli a kötelezettségvállalási előirányzatok alacsony, 60,41 %-os végrehajtási arányát a II. címben („Igazgatási kiadások”); megállapítja, hogy 2011 az átmenet éve volt, amely során a CEIPOS európai hatósággá alakult, és felkészültek az új eljárásokra és kérelmekre; sürgeti a hatóságot, hogy tájékoztassa a mentesítésért felelős hatóságot az e hiányosság kezelésére tett lépéseiről; felhívja a hatóságot, hogy tájékoztassa a mentesítésért felelős hatóságot a végrehajtási arányok javítása érdekében tett lépésekről, mivel az alacsony értékek a költségvetési tervezés és végrehajtás terén meglévő nehézségekről árulkodnak;

                  24.

                  megállapítja, hogy a hatóság várakozása szerint 2012-től kezdődően nagy mennyiségű fordítást, szabályzatot és eljárást fognak feldolgozni az Unió összes hivatalos nyelvén; megállapítja továbbá, hogy a hatóság ahol lehet, csökkentette az ülésszervezés költségeit, különös tekintettel a felügyelőtanács és az igazgatótanács üléseire, és ezt a megközelítést követte a tájékoztatási és a megjelentetési költségek esetén is (a CEIOPS 2010. évi éves jelentését csak az internetes oldalán tették közzé további költségcsökkentések elérése érdekében);

                  25.

                  megállapítja, hogy a hatóság szerint a II. címben a kötelezettségvállalási előirányzatok végrehajtási aránya átlagos volt, mivel a hatóság igyekezett olyan területeket meghatározni, ahol költségcsökkentést lehet elérni, és ez az elképzelés fontosabbnak bizonyult, mint az, hogy a költségvetésében voltak rendelkezésre álló források;

                  26.

                  az éves beszámoló alapján kiemeli a kötelezettségvállalási előirányzatok rendívül alacsony, 11,73 %-os végrehajtási arányát a III. címben („Operatív kiadások”); felhívja a hatóságot, hogy tájékoztassa a mentesítésért felelős hatóságot e végrehajtási arány javítása érdekében tett lépésekről, mivel az alacsony érték a költségvetési tervezés és végrehajtás terén meglévő nehézségekről árulkodnak;

                  27.

                  megállapítja, hogy a hatóság szerint a III. címben a kötelezettségvállalási előirányzatok végrehajtási aránya nagyon alacsony volt, ami abból adódott, hogy az informatikai projektekre biztosított források tekintetében úgy határoztak, hogy ilyen kulcsfontosságú területeken a felügyelőtanács egyértelmű stratégiai döntése nélkül nem kezdenek el költekezni, és át sem visznek előirányzatokat; megállapítja továbbá, hogy 2011 októberében a felügyelőtanács elfogadta a hatóság adatokra vonatkozó előírásokról szóló jelentését, ami kitér a meghatározott igények kielégítését célzó információcserére, és felhatalmazta az Informatikai és Adatkezelési Bizottságot (ITDC) a jelentés továbbfejlesztésére;

                  28.

                  az éves beszámoló alapján nyugtázza, hogy az ITDC-nek 2012 februárjában kell megkezdenie a közbeszerzést és az informatikai rendszerek megvalósítását;

                  29.

                  megállapítja, hogy a hatóság éves jelentése (12) szerint 2011-ben a kötelezettségvállalások 6 579 633 EUR-t, azaz a 2011-es költségvetés 62 %-át tették ki, ebből 6 276 158,59 EUR-t fizettek ki, és 303 504,79 EUR-t vittek át automatikusan 2012-re;

         Közbeszerzési eljárások

                  30.

                  a Számvevőszék tájékoztatása alapján nyugtázza, hogy az ellenőrzött közbeszerzési eljárások nem feleltek meg teljes mértékben a költségvetési rendelet előírásainak; felhívja a hatóságot, hogy gondoskodjon arról, hogy az új szerződések odaítélése teljes mértékben megfeleljen az EU közbeszerzési szabályainak;

                  31.

                  megállapítja, hogy a hatóság 2012. június 1-jén közbeszerzési tisztviselőt vett fel, és hogy közbeszerzési munkafolyamatokat vezettek be, a személyzet tájékoztatásban és képzésben részesült az uniós közbeszerzési szabályokra vonatkozóan, a közbeszerzéshez kapcsolódó sablonokat dolgoztak ki, és minden közbeszerzési eljárást a vonatkozó uniós közbeszerzési szabályoknak megfelelően indítanak el;

         Munkaerő-felvételi eljárások

                  32.

                  nyugtázza, hogy a hatóság munkaerő-felvételi eljárásait összhangba hozta a Számvevőszék ajánlásaival; felhívja a hatóságot, hogy tájékoztassa a mentesítésért felelős hatóságot arról, hogy milyen további lépéseket tett a munkaerő-felvételi eljárások javítása érdekében; úgy véli, hogy a személyzeti szabályzat bizonyos előírásai komoly adminisztratív terhet jelenthetnek; ezért bátorítja a Bizottságot, hogy az ügynökségek tekintetében tegyen lehetővé bizonyos fokú egyszerűsítést a személyzeti szabályzat 110. cikkére vonatkozóan;

                  33.

                  az éves beszámoló (13) alapján nyugtázza, hogy 2011 rendkívül fontos év volt a hatóság számára a humánerőforrással foglalkozó csapat felépítése és kibővítése tekintetében, annak érdekében, hogy új feladataihoz megfelelő forrásokat tudjon rendelni; megállapítja, hogy 2012. december 31-én a hatóság személyzete 46 ideiglenes alkalmazottból, hat szerződéses alkalmazottból és négy kirendelt nemzeti szakértőből, tehát összesen 56 főből állt;

                  34.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i (14) állásfoglalására.

         (1)  HL C 388., 2012.12.15., 104. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 331., 2010.12.15., 48. o.

         (5)  HL L 357., 2002.12.31., 72. o.

         (6)  HL L 331., 2010.12.15., 12. o., 62. cikk (1) bekezdés.

         (7)  2011. évi éves beszámoló, 36. o.

         (8)  2011. évi költségvetési jelentés, 2. o.

         (9)  2011. évi éves beszámoló, 31. o.

         (10)  A SAGE testre szabott számviteli rendszer kis-és középméretű üzleti vállalkozások, szervezetek és intézmények számára.

         (11)  Európai Bankhatóság (EBA), A számviteli rendszer validálása, 2012.11.19., Deloitte.

         (12)  2011. évi éves jelentés, 38. o.

         (13)  2011. évi éves beszámoló, 47–48. o.

         (14)  Elfogadott szövegek, P7_TA(2013)0134 (lásd e Hivatalos Lap 374. oldalát).


title: A Bizottság jóváhagyása (az Eljárási Szabályzat módosítása) Az Európai Parlament 2008. július 8-i határozata a Parlament eljárási szabályzatának a Bizottság jóváhagyására vonatkozó módosításáról (2007/2128(REG))

text:
               3.12.2009

               HU

               Az Európai Unió Hivatalos Lapja

               CE 294/82

         2008. július 8., keddA Bizottság jóváhagyása (az Eljárási Szabályzat módosítása)
   P6_TA(2008)0328
   Az Európai Parlament 2008. július 8-i határozata a Parlament eljárási szabályzatának a Bizottság jóváhagyására vonatkozó módosításáról (2007/2128(REG))
   2009/C 294 E/21

      Az Európai Parlament,

   tekintettel elnöke 2006. december 14–i levelére,
   tekintettel a Bizottság jóváhagyására vonatkozó iránymutatásokról szóló 2005. december 1–i állásfoglalására (1),
   tekintettel eljárási szabályzata 201. és 202. cikkére,
   tekintettel az Alkotmányügyi Bizottság jelentésére (A6-0198/2008),

               1.

               úgy határoz, hogy az alábbiaknak megfelelően módosítja eljárási szabályzatát;

               2.

               rámutat arra, hogy a módosítások a következő ülés első napján lépnek hatályba;

               3.

               utasítja elnökét, hogy továbbítsa ezt a határozatot a Tanácsnak és a Bizottságnak tájékoztatásul.

               HATÁLYOS SZÖVEG

               MÓDOSÍTÁS

                  1. módosítás

                  Az Európai Parlament eljárási szabályzata

                  99. cikk – (2) bekezdés

                           2.

                           A bizottság felkéri a
                                 jelöltet
                              , hogy tegyen nyilatkozatot és válaszoljon a kérdésekre.

                           2.

                           A bizottság felkéri a
                                 biztosjelöltet
                              , hogy tegyen nyilatkozatot és válaszoljon a kérdésekre.
                                 A meghallgatást úgy kell megszervezni, hogy a biztosjelöltek minden releváns információt a Parlament elé tárhassanak. A meghallgatások megszervezésével kapcsolatos előírásokat az Eljárási Szabályzat mellékletében (2) kell megállapítani.

                  2. módosítás

                  Az Európai Parlament eljárási szabályzata

                  99. cikk – (6) bekezdés

                           6.

                           Ha a Bizottság hivatali ideje alatt a feladatkörökben változás történik, az érintett biztosokat felhívják, hogy jelenjenek meg a feladatkörök szerint illetékes bizottságok előtt.

                           6.

                           Ha a Bizottság hivatali ideje alatt a feladatkörökben
                                 jelentős
                               változás történik, vagy üres tárca betöltésére, vagy új tagállam csatlakozását követően új biztos kinevezésére kerül sor
                              , az érintett biztosokat felhívják, hogy
                                 a (2) bekezdéssel összhangban
                               jelenjenek meg a feladatkörök szerint illetékes bizottságok előtt.

                  3. módosítás

                  Az Európai Parlament eljárási szabályzata

                  XVIb. melléklet (új)

                     XVIb. MELLÉKLET

                     A Bizottság jóváhagyására vonatkozó iránymutatások

                                 1.

                              A Bizottság teljes testületének szavazással történő, Parlament általi jóváhagyására az alábbi elvek, követelmények és intézkedések vonatkoznak:

                                             a)

                                             Az értékelés alapja

                                          A Parlament értékeli a biztosjelölt általános alkalmasságát, európai elkötelezettségét és személyes függetlenségét. Értékeli továbbá jövőbeli tárcájával kapcsolatos ismereteit és kommunikációs képességeit.

                                          A Parlament külön figyelmet fordít a nemek egyensúlyára. Kifejezheti álláspontját a tárcáknak a megválasztott elnök általi elosztásával kapcsolatban.

                                          A Parlament minden olyan információra igényt tarthat, amely szükséges a biztosjelölt alkalmasságának megítéléséhez. Elvárja a pénzügyi érdekeltségekkel kapcsolatos információk teljes körű feltárását.

                                             b)

                                             Meghallgatások

                                          Minden biztosjelöltet meghívnak, hogy jelenjen meg az illetékes bizottság vagy bizottságok előtt egyszeri meghallgatásra. A meghallgatások nyilvánosak.

                                          A meghallgatásokat az Elnökök Értekezlete és a Bizottsági Elnökök Értekezlete közösen szervezi. Vegyes tárcák esetében megfelelő intézkedésekre van szükség az illetékes bizottságok kiválasztására. Három eset lehetséges:

                                                         i)

                                                         a biztosjelölt tárcája kapcsán egy parlamenti bizottság illetékes: ebben az esetben a biztosjelöltet csak ez az egy bizottság hallgatja meg;

                                                         ii)

                                                         a biztosjelölt tárcája kapcsán nagyjából azonos arányban illetékes több parlamenti bizottság: ebben az esetben a biztosjelöltet az érintett bizottságok együttesen hallgatják meg; és

                                                         iii)

                                                         a biztosjelölt tárcája kapcsán főként egy bizottság illetékes, de bizonyos fokig legalább egy másik bizottság is érintett: ebben az esetben az illetékes bizottság hallgatja meg a biztosjelöltet, és egyidejűleg felkéri a többi érintett bizottságot a részvételre.

                                          Az intézkedésekről részletesen egyeztetnek a Bizottság megválasztott elnökével.

                                          A bizottságok jóval a meghallgatás előtt írásban eljuttatják a kérdéseket a biztosjelöltekhez. A lényegi írásbeli kérdések száma illetékes parlamenti bizottságonként nem lehet több ötnél.

                                          A meghallgatásokra olyan körülmények között és olyan feltételek mellett kerül sor, hogy a biztosjelöltek egyenlő és méltányos lehetőséget kapjanak a bemutatkozásra és véleményük kifejtésére.

                                          A biztosjelölteket felkérik, hogy tartsanak legfeljebb 20 perces szóbeli bevezetőt. A meghallgatások lebonyolításánál az a cél, hogy pluralista politikai párbeszéd bontakozzon ki a biztosjelöltek és a képviselők között. A meghallgatás végén a biztosjelölteknek lehetőséget kell kapniuk egy rövid záróbeszédre.

                                             c)

                                             Értékelés

                                          A meghallgatásokról készült, katalogizált videofelvételt 24 órán belül hozzáférhetővé kell tenni a nyilvánosság számára.

                                          A bizottságok késedelem nélkül összeülnek a meghallgatás után, hogy értékeljék az egyes biztosjelölteket. Az értékelés zárt ülésen történik. A bizottságok nyilatkoznak arról, hogy alkalmasnak tartják-e a biztosjelölteket mind a testületi tagságra, mind pedig a kijelölt feladatok ellátására. Ha egy bizottság nem jut egyetértésre e két pontot illetően, elnöke végső esetben titkos szavazásra bocsátja a két kérdést. A bizottságok értékelő nyilatkozatait nyilvánosságra hozzák, és előterjesztik az Elnökök Értekezlete és a Bizottsági Elnökök Értekezlete közös, zárt ülésén. Eszmecserét követően az Elnökök Értekezlete és a Bizottsági Elnökök Értekezlete lezártnak nyilvánítja a meghallgatásokat, hacsak nem döntenek további információk kéréséről.

                                          A Bizottság megválasztott elnöke a biztosjelöltek teljes testületét és programjukat bemutatja a Parlament ülésén, amelyre az egész Tanács meghívást kap. A bemutatást vita követi. A vita lezárása érdekében bármelyik képviselőcsoport vagy legalább negyven képviselő beterjeszthet állásfoglalásra irányuló indítványt. A 103. cikk (3), (4) és (5) bekezdését alkalmazni kell. Az állásfoglalásra irányuló indítványról szóló szavazás után a Parlament szavaz arról, hogy megadja-e jóváhagyását megválasztott elnök és a biztosjelöltek testületként való kinevezéséhez. A Parlament a leadott szavazatok többségével dönt, név szerinti szavazással. A Parlament elnapolhatja a szavazást a következő ülésig.

                                 2.

                              A következő szabályok vonatkoznak arra az esetre, ha a Bizottság hivatali ideje alatt összetételében vagy a tárcák elosztásában lényeges változás történik:

                                             a)

                                             Ha lemondás, felmentés vagy elhalálozás miatt szabadul fel egy tárca, a Parlament sürgősen felkéri a biztosjelöltet, hogy vegyen részt az 1. pontban megállapított feltételeknek megfelelő meghallgatáson.

                                             b)

                                             Új tagállam csatlakozása esetén a Parlament felkéri a biztosjelöltet, hogy vegyen részt az 1. pontban megállapított feltételeknek megfelelő meghallgatáson.

                                             c)

                                             A tárcák jelentős átszervezése esetén az érintett biztosokat felkérik, hogy jelenjenek meg az érintett bizottság előtt, mielőtt megkezdik új hatáskörük gyakorlását.

                                 Az 1. pont c) pontjának harmadik albekezdésében megállapított eljárástól eltérve, amennyiben a plenáris ülésen történő szavazás egyetlen biztos kinevezését érinti, a szavazás titkos.

      (1)  HL C 285. E, 2006.11.22., 137. o.

      (2)
         Lásd a XVIb. mellékletet.


title: 2014/718/EU: A Tanács határozata ( 2014. október 8. ) az egyrészről az Európai Unió és tagállamai és másrészről a Fülöp-szigeteki Köztársaság közötti partnerségi és együttműködési keretmegállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő aláírásáról

text:
               18.10.2014

               HU

               Az Európai Unió Hivatalos Lapja

               L 300/3

         A TANÁCS HATÁROZATA
   (2014. október 8.)
   az egyrészről az Európai Unió és tagállamai és másrészről a Fülöp-szigeteki Köztársaság közötti partnerségi és együttműködési keretmegállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő aláírásáról

      (2014/718/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. és 209. cikkére, összefüggésben a 218. cikke (5) bekezdésével,
   tekintettel a Horvát Köztársaság csatlakozási okmányára és különösen annak 6. cikke (2) bekezdésére,
   tekintettel az Európai Bizottság javaslatára,
   mivel:

               (1)

               A Horvát Köztársaság csatlakozási okmánya (a továbbiakban: a csatlakozási okmány) 6. cikke (2) bekezdésének megfelelően a Horvát Köztársaságnak az egyrészről az Európai Unió és tagállamai és másrészről a Fülöp-szigeteki Köztársaság közötti partnerségi és együttműködési keretmegállapodáshoz (a továbbiakban: a megállapodás) való csatlakozásáról a megállapodáshoz csatolt jegyzőkönyv (a továbbiakban: a jegyzőköny) megkötése útján kell megállapodni. A csatlakozási okmány 6. cikke (2) bekezdésének megfelelően az ilyen csatlakozásokra egyszerűsített eljárás alkalmazandó, amely szerint a tagállamok nevében egyhangúlag eljáró Tanács és az érintett harmadik országok jegyzőkönyvet kötnek.

               (2)

               A Tanács 2012. szeptember 14-én felhatalmazta a Bizottságot, hogy kezdjen tárgyalásokat az érintett harmadik országokkal. A Fülöp-szigeteki Köztársasággal folytatott tárgyalások 2014. január 16-án a jegyzőkönyv parafálásával sikeresen lezárultak.

               (3)

               A jegyzőkönyvet az Unió és tagállamai nevében alá kell írni, feltételezve annak egy későbbi időpontban történő megkötését,

         ELFOGADTA EZT A HATÁROZATOT:
   1. cikk
   A Tanács felhatalmazást ad az egyrészről az Európai Unió és tagállamai és másrészről a Fülöp-szigeteki Köztársaság közötti partnerségi és együttműködési keretmegállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Unió és tagállamai nevében történő aláírására, feltételezve a jegyzőkönyv megkötését.
   A jegyzőkönyv szövegét a megkötéséről szóló határozattal együtt hirdetik ki.
   2. cikk
   A Tanács elnöke felhatalmazást kap, hogy kijelölje a jegyzőkönyvnek az Unió és tagállamai nevében történő aláírására jogosult személy(eke)t.
   3. cikk
   Ez a határozat az elfogadásának napján lép hatályba.

      Kelt Luxembourgban, 2014. október 8-án.

            a Tanács részéről

            az elnök

         M. LUPI


title: 2012/54/EU: A Tanács határozata ( 2012. január 23. ) az Európai Unió által az EGT Vegyes Bizottságban az Európai Gazdasági Térségről szóló megállapodás XIII. mellékletének (Közlekedés) módosításával kapcsolatosan képviselendő álláspontjáról

text:
               1.2.2012

               HU

               Az Európai Unió Hivatalos Lapja

               L 29/1

         A TANÁCS HATÁROZATA
   (2012. január 23.)
   az Európai Unió által az EGT Vegyes Bizottságban az Európai Gazdasági Térségről szóló megállapodás XIII. mellékletének (Közlekedés) módosításával kapcsolatosan képviselendő álláspontjáról
   (2012/54/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 100. cikke (2) bekezdésére és 218. cikke (9) bekezdésére,
   tekintettel az Európai Gazdasági Térségről szóló megállapodás végrehajtására vonatkozó szabályokról szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) XIII. melléklete tartalmazza a közlekedésre vonatkozó rendelkezéseket és szabályokat.

               (2)

               A légiforgalomáramlás-szervezésre vonatkozó közös szabályok megállapításáról szóló, 2010. március 25-i 255/2010/EU bizottsági rendeletet (3) bele kell foglalni a megállapodásba.

               (3)

               Következésképpen az EGT-megállapodás XIII. mellékletét ennek megfelelően módosítani kell.

               (4)

               Az Unió által az EGT Vegyes Bizottságban képviselendő álláspontnak a jelen határozathoz mellékelt EGT vegyes bizottsági határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Európai Uniónak az EGT Vegyes Bizottságban az EGT-megállapodás XIII. mellékletének (Közlekedés) tervezett módosításával kapcsolatosan képviselendő álláspontjának az e határozathoz mellékelt EGT vegyes bizottsági határozattervezeten kell alapulnia.
   2. cikk
   Ez a határozat az elfogadásának napján lép hatályba.

      Kelt Brüsszelben, 2012. január 23-án.

            a Tanács részéről

            az elnök

         M. GJERSKOV

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      (3)  HL L 80., 2010.3.26., 10. o.

      TERVEZET
      AZ EGT VEGYES BIZOTTSÁG … SZÁMÚ HATÁROZATA
      (…)
      az Európai Gazdasági Térségről szóló megállapodás XIII. mellékletének (Közlekedés) módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a megállapodás) és különösen annak 98. cikkére,
      mivel:

                  (1)

                  A megállapodás XIII. mellékletét legutóbb a …-i …/… EGT vegyes bizottsági határozat (1) módosította.

                  (2)

                  A légiforgalomáramlás-szervezésre vonatkozó közös szabályok megállapításáról szóló, 2010. március 25-i 255/2010/EU bizottsági rendeletet (2) bele kell foglalni a megállapodásba,

            ELFOGADTA EZT A HATÁROZATOT:
      1. cikk
      A megállapodás XIII. melléklete a 66wh. pont után (262/2009/EK bizottsági rendelet) a következő ponttal egészül ki:

                  „66wi.

                     32010 R 0255: a Bizottság 2010. március 25-i 255/2010/EU rendelete a légiforgalomáramlás-szervezésre vonatkozó közös szabályok megállapításáról (HL L 80., 2010.3.26., 10. o.).
                  A rendelet rendelkezéseit e megállapodás alkalmazásában a következő kiigazításokkal kell értelmezni:
                  A rendelet Liechtenstein esetében nem alkalmazandó.”

            2. cikk
      A 255/2010/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat …-án/-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt Brüsszelben, …-án/-én.

               az EGT Vegyes Bizottság részéről

               az elnök

               az EGT Vegyes Bizottság titkárai

         (1)  HL L …

         (2)  HL L 80., 2010.3.26., 10. o.

         (3)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: A Tanács határozata (2000. december 4.) a 2000/24/EK határozatnak az Európai Beruházási Banknak az EK és Törökország közötti vámunió konszolidálását és megerősítését támogató, speciális cselekvési programját kialakító módosításáról

text:
Fontos jogi nyilatkozat

|

32000D0788

Hivatalos Lap L 314 , 14/12/2000 o. 0027 - 0028

		A Tanács határozata(2000. december 4.)a 2000/24/EK határozatnak az Európai Beruházási Banknak az EK és Törökország közötti vámunió konszolidálását és megerősítését támogató, speciális cselekvési programját kialakító módosításáról(2000/788/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 308. cikkére,tekintettel a Bizottság javaslatára,tekintettel az Európai Parlament véleményére [1],mivel:(1) A Tanács 1963. december 23-án elfogadta az EGK és Törökország közötti társulási megállapodásról szóló 64/732/EGK határozatot [2]. Az 1973. január 1-je óta hatályos és a társulási megállapodáshoz csatolt kiegészítő jegyzőkönyv [3] megállapítja a vámunió 22 év alatti progresszív megvalósításának feltételeit, intézkedéseit és ütemtervét.(2) Az Európai Tanács 1997. december 12-13-i luxembourgi ülésén olyan stratégia kialakítására hívott fel, amely előkészíti Törökországot a csatlakozásra úgy, hogy minden területen közelebb hozza az Európai Unióhoz. A Bizottság 1998. március 4-én közleményt nyújtott be a Tanácsnak "A Törökországra vonatkozó európai stratégia" címmel, amely munkaprogramot alakított ki a vámunió konszolidálására és megszilárdítására, valamint az együttműködés kialakítására más, a Törökországgal kialakított kapcsolatok fejlesztése szempontjából jelentős területeken.(3) Az Európai Tanács 1998. június 15-16-i cardiffi ülésén üdvözölte a Törökországra vonatkozó európai stratégiát, mint az Európai Unió és Törökország közötti kapcsolatok szilárd és előre mutató fejlesztésének platformját. Emlékeztetve az európai stratégia pénzügyi támogatásának szükségességére, az Európai Tanács tudomásul vette a Bizottság szándékát, hogy reagáljon a stratégia megvalósítását alátámasztó módszerekre és eszközökre, és megfelelő javaslatokat tegyen ebből a célból.(4) Az Európai Tanács 1999. december 10–11-i helsinki ülésén úgy döntött, hogy Törökország olyan jelölt ország, amely kiérdemelte, hogy a többi jelölt országgal azonos feltételek mellett csatlakozhasson az Európai Unióhoz.(5) A Törökországra vonatkozó európai stratégiával és Törökország jelölt országként elfoglalt, az Európai Tanács helsinki ülését követő új státuszával összhangban ez a határozat az Európai Beruházási Bankra (EBB) vonatkozóan speciális cselekvési programot alakít ki az EK és Törökország közötti vámunió konszolidálására és megerősítésére. Lehetővé kell tennie a fejlődést a Bizottságnak Törökország csatlakozása felé mutató fejlődéséről készített rendszeres jelentéseiben meghatározott, a vámunió megvalósítása és bizonyos vonatkozó jogszabályok hatékony alkalmazása tekintetében érdeklődésre számot tartó, és a Törökországra vonatkozó európai stratégia által meghatározott területeken.(6) Ez a határozat – Törökország az EBB előcsatlakozási hitellehetőségei szerinti várható támogathatóságával együtt – teljes mértékben teljesíti az Unió törökországi speciális EBB hitelezésre vonatkozó kötelezettségét a vámunió összefüggésében.(7) Az EBB e határozat szerinti intervenciójának összhangban kell lennie a többi, Törökországban rendelkezésre álló EBB hitellehetőséggel, és támogatnia kell a török ipar versenyképességét elősegítő beruházásokat, különösen a kis- és középvállalkozások területén; az infrastrukturális beruházásokban, ideértve a szállítás, az energia és a távközlés területét, amelyek javítják a kapcsolatokat az EU és Törökország infrastruktúrája között, a közösségi vállalatok törökországi közvetlen beruházási tevékenységét elősegítő beruházásokat kell támogatnia; és ahol az EBB által végzett hitelfinanszírozás megfelelő eszköz, ott a vámunió működését elősegítő műszaki létesítmények beruházásait.(8) A 2000/24/EK határozat [4] közösségi garanciát nyújt az EBB-nek a Közösségen kívüli (Közép- és Kelet-Európa, mediterrán országok, Latin-Amerika és Ázsia, valamint a Dél-Afrikai Köztársaság) projektekhez adott hitelek veszteségeinek fedezésére.(9) Az említett határozat igénybe veszi a 2728/94/EK, Euratom rendelettel [5] a külső intézkedésekhez létrehozott garanciaalapot.(10) A 2000/24/EK határozatban megállapított, az EBB általános külső hitelezési megbízatására vonatkozó közösségi garanciát ki kell terjeszteni, hogy az magában foglalja az EK és Törökország közötti vámunió konszolidálását és megerősítését támogató speciális EBB cselekvési programot. Ezért az említett határozatot ennek megfelelően módosítani kell.(11) E határozat rendelkezései kapcsolódnak a demokratikus elvek, a jogállamiság, az emberi jogok és az alapvető szabadságok, valamint a nemzetközi jog tiszteletben tartásához, amelyek az Európai Közösség és a tagállamok politikáit támasztják alá. A Közösség nagy fontosságot tulajdonít annak, hogy Törökország javítsa és támogassa a demokratikus gyakorlatot, és tartsa tiszteletben az alapvető emberi jogokat, valamint a civil társadalmat szorosabban vonja be ebbe a folyamatba.(12) A Szerződés nem rendelkezik a 308. cikkben meghatározottaktól eltérő hatáskörről e határozat elfogadására,A KÖVETKEZŐKÉPPEN HATÁROZOTT:1. cikkA 2000/24/EK határozat 1. cikkének első bekezdésében a második albekezdés második mondata a következőképpen módosul:a) a bevezető részben a "18660 millió euró" szavak helyébe a "19110 millió euró" szavak lépnek;b) a negyedik francia bekezdés után a következő francia bekezdéssel egészül ki:"– Speciális cselekvés az EK és Törökország közötti vámunió konszolidálásának és megerősítésének támogatására:450 millió euró,".2. cikkEz a határozat az Európai Közösségek Hivatalos Lapjában való kihirdetésének napján lép hatályba.Kelt Brüsszelben, 2000. december 4-én.a Tanács részérőlaz elnökH. Védrine[1] 2000. november 15-i vélemény (a Hivatalos Lapban még nem tették közzé).[2] HL 217. szám, 1964.12.29., 3685/64. o.[3] HL L 293., 1972.12.29., 4. o.[4] HL L 9., 2000.1.13, 24. o. A 2000/688/EK határozattal (HL L 285., 2000.11.7, 20. o.) módosított határozat.[5] HL L 293., 1994.11.12., 1. o. A 1149/1999/EK, Euratom rendelettel (HL L 139., 1999.6.2, 1. o.) módosított rendelet.--------------------------------------------------


title: Az Európai Parlament (EU) 2017/1687 határozata (2017. április 27.) az Európai Tengerészeti Biztonsági Ügynökség 2015-ös pénzügyi évre szóló költségvetésének végrehajtására vonatkozó mentesítésről

text:
               29.9.2017

               HU

               Az Európai Unió Hivatalos Lapja

               L 252/262

         AZ EURÓPAI PARLAMENT (EU) 2017/1687 HATÁROZATA
   (2017. április 27.)
   az Európai Tengerészeti Biztonsági Ügynökség 2015-ös pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Tengerészeti Biztonsági Ügynökség 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Tengerészeti Biztonsági Ügynökség 2015-ös pénzügyi évre vonatkozó éves beszámolójáról szóló jelentésére, az ügynökség válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (2),

               —

               tekintettel a 2015-ös pénzügyi évre szóló költségvetés végrehajtása tekintetében az ügynökség számára adandó mentesítésről szóló, 2017. február 21-i tanácsi ajánlásra (05873/2017 – C8-0058/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Tengerbiztonsági Ügynökség létrehozásáról szóló, 2002. június 27-i 1406/2002/EK európai parlamenti és tanácsi rendeletre (4) és különösen annak 19. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A8-0130/2017),

               1.

               mentesítést ad az Európai Tengerészeti Biztonsági Ügynökség ügyvezető igazgatója számára az ügynökség 2015-ös pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Tengerészeti Biztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 133. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 208., 2002.8.5., 1. o.

      (5)  HL L 328., 2013.12.7., 42. o.